CELEX: C2007/199/16
Language: et
Date: 2007-08-25 00:00:00
Title: Kohtuasi C-73/06: Euroopa Kohtu (neljas koda) 28. juuni 2007 . aasta otsus (Finanzgericht Köln eelotsusetaotlus — Saksamaa) — Planzer Luxembourg Sàrl versus Bundeszentralamt für Steuern (Kuues käibemaksudirektiiv — Artikli 17 lõiked 3 ja 4 — Käibemaksu tagastamine — Kaheksas käibemaksudirektiiv — Välismaal asuvatele maksukohustuslastele käibemaksu tagastamine — Artikli 3 punkt b ja artikli 9 teine lõik — B lisa — Maksukohustusluse tõend — Õiguslik tähendus — Kolmeteistkümnes käibemaksudirektiiv — Ühenduse territooriumil registreerimata maksukohustuslastele käibemaksu tagastamine — Artikli 1 punkt 1 — Mõiste majandustegevuse asukoht )

25.8.2007   
            
            
               ET
            
            
               Euroopa Liidu Teataja
            
            
               C 199/10
            
         Euroopa Kohtu (neljas koda) 28. juuni 2007. aasta otsus (Finanzgericht Köln eelotsusetaotlus — Saksamaa) — Planzer Luxembourg Sàrl versus Bundeszentralamt für Steuern
   (Kohtuasi C-73/06) (1)
   
   (Kuues käibemaksudirektiiv - Artikli 17 lõiked 3 ja 4 - Käibemaksu tagastamine - Kaheksas käibemaksudirektiiv - Välismaal asuvatele maksukohustuslastele käibemaksu tagastamine - Artikli 3 punkt b ja artikli 9 teine lõik - B lisa - Maksukohustusluse tõend - Õiguslik tähendus - Kolmeteistkümnes käibemaksudirektiiv - Ühenduse territooriumil registreerimata maksukohustuslastele käibemaksu tagastamine - Artikli 1 punkt 1 - Mõiste „majandustegevuse asukoht’)
   (2007/C 199/16)
   Kohtumenetluse keel: saksa
   Eelotsusetaotluse esitanud kohus
   Finanzgericht Köln
   Põhikohtuasja pooled
   
      Hageja: Planzer Luxembourg Sàrl
   
      Kostja: Bundeszentralamt für Steuern
   Kohtuasja ese
   Eelotsusetaotlus — Finanzgericht Köln — Nõukogu 6. detsembri 1979. aasta kaheksanda direktiivi 79/1072/EMÜ kumuleeruvate käibemaksudega seotud liikmesriikide õigusaktide ühtlustamise kohta — välismaal asuvatele maksukohustuslastele käibemaksu tagastamise kord (EÜT L 331, lk 11; ELT eriväljaanne 09/01, lk 79) artikli 3 punkti b, artikli 9 teise lõigu ja B lisa ning nõukogu 17. novembri 1986. aasta kolmeteistkümnenda direktiivi 86/560/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühenduse territooriumil registreerimata maksukohustuslastele käibemaksu tagastamise kord (EÜT L 326, lk 40; ELT eriväljaanne 09/01, lk 129) artikli 1 punkti 1 tõlgendamine — Käibemaksu tagastamine teises liikmesriigis asuvale maksukohustuslastele, kes on kolmandas riigis asuva äriühingu filiaal — Asumist puudutavad kriteeriumid, et pidada riigi territooriumil asuvaks — Mõiste „majandustegevuse asukoht” ja mõiste „püsiv tegevuskoht, kus äritehinguid teostatakse”
   Resolutiivosa
   
               1.
            
            
               Nõukogu 6. detsembri 1979. aasta kaheksanda direktiivi 79/1072/EMÜ kumuleeruvate käibemaksudega seotud liikmesriikide õigusaktide ühtlustamise kohta — välismaal asuvatele maksukohustuslastele käibemaksu tagastamise kord artikli 3 punkti b ja artikli 9 teist lõiku tuleb tõlgendada nii, et selle direktiivi B lisas esitatud näidisele vastava tõendi põhjal võib üldjuhul eeldada, et huvitatud isik mitte ainult ei ole käibemaksukohustuslane liikmesriigis, mille maksuhaldur talle tõendi väljastas, vaid et ta ka asub selles liikmesriigis.
               Siiski ei tähenda need sätted seda, et selle liikmesriigi maksuhalduril, kus tagastus toimub, ning kes väljendab kahtlust tõendis sisalduval aadressil asumise majandusliku sisu osas, oleks keelatud seda olukorda kontrollida, kasutades selle jaoks käibemaksu vallas ühenduse õigusnormides ette nähtud meetmeid.
            
         
               2.
            
            
               Nõukogu 17. novembri 1986. aasta kolmeteistkümnenda direktiivi 86/560/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühenduse territooriumil registreerimata maksukohustuslastele käibemaksu tagastamise kord artikli 1 punkti 1 tuleb tõlgendada nii, et äriühingu majandustegevuse asukohaks on koht, kus võetakse vastu selle äriühingu üldist juhtimist puudutavad põhilised otsused ja kus toimub keskjuhtimine.
            
         
      (1)  ELT C 201, 7.8.2004.